ג'ינה טורס

ג'ינה טורס (באנגלית: Gina Torres; נולדה ב-25 באפריל 1969) היא שחקנית קולנוע וטלוויזיה אמריקאית. מוכרת בעיקר מתפקידה בתור ג'סיקה פירסון בסדרת הדרמה המשפטית "Suits" ובסדרת הספין אוף שלה "פירסון". טורס נולדה לריצ'רד ורבקה בבית החולים Flower Fifth Avenue במנהטן, הצעירה מבין שלושה ילדים. משפחתה התגוררה לתקופה קצרה בוושינגטון הייטס לפני שעברו לברונקס. אביה עבד בתור סדר דפוס עבור ה-La Prensa והניו יורק דיילי ניוז.  בשל מוצאה הקובני, טורס דוברת ספרדית. טורס החלה לשיר בגיל צעיר, ולמדה משחק בתיכון לאמנויות פיורלו לה גוארדיה (אנ') במנהטן, ניו יורק. היא גם התאמנה בשירת אופרה וג'אז והשתתפה במקהלת גוספל. לאחר סיום לימודיה התיכוניים, ואף שטורס הגישה בקשה והתקבלה ללימודים במספר מכללות, עקב העלות היא לא יכלה להתחיל בלימודים. תחת זאת היא בחרה להגשים את חלומה ולפתח קריירת משחק. בשנת 2001, טורס זכתה בפרס אלמה על משחק יוצא דופן בתפקיד השחקנית הראשית בסדרת הדרמה קלאופטרה 2525. ב-2004, היא הייתה מועמדת לפרס סטלייט לביצועים הטובים ביותר לשחקנית בתפקיד משנה בסדרת דרמה, על גילום תפקידה של יסמין בסדרת הטלוויזיה אנג'ל. טורס גם השתתפה בסרטים מטריקס Reloaded ומטריקס רבולושנס. בשנת 2004, טורס הופיעה בשבעה פרקים של העונה השלישית של הסדרה 24 בתור ג'וליה מיליקן, אשה המנהלת רומן עם ראש סגל הבית הלבן והופכת למעורבת בשערורייה נשיאותית. ב-2005, היא השתתפה בפרק הפיילוט של אמהות הכדורגל, וכמו כן דובבה את הדמות של ויקסן במספר פרקים של סדרת האנימציה ליגת הצדק ללא הגבלה, ודובבה במספר פרקים בסדרה מטריקס:אונליין את ניובי. טורס ידועה גם בזכות גילום תפקידה של זואי וואשבורן בסדרת הטלוויזיה קצרת הימים פיירפליי, אשר שודרה למשך עונה אחת בלבד. באותה השנה, היא גם שיחקה בתפקיד זואי בסרט סרניטי (2005). ב-2006, טורס גילמה את דמותה של שריל קררה בסדרת הדרמה Standoff של רשת פוקס. באותה השנה, טורס שיחקה גם בסרט אני חושב שאני אוהב את אשתי, בתור בת זוגו של כריס רוק. בשנת 2009, טורס לוהקה לסדרה Washington Field, פיילוט מאת המפיק אדוארד אלן פיליפ גאלגר על יחידה מיוחדת של האף. בי. איי הפועלת ברחבי העולם, ומגיבה על אירועים המשפיעים על אינטרסים אמריקאים. טורס דיבבה את הקול של וונדר וומן במשחק התפקידים המקוון DC Universe Online עד אמצע 2013, וכן את הקול של Arachnid בסרט המצויר Transformers Prime. בשנת 2013, טורס הופיעה יחד עם שחקן פיירפליי נייתן פיליון, בפרק של תוכנית הטלוויזיה של פיליון, קאסל. החל משנת 2011, טורס מגלמת את דמותה של ג'סיקה פירסון בסדרת הטלוויזיה Suits. ב-2016, נמסר כי טורס תפרוש מהסדרה במהלך העונה השישית, כאשר טורס הצהירה כי הנסיעות התכופות בין אתר הצילומים בטורונטו ובין ביתה בלוס אנג'לס נמאסו עליה. עם זאת, טורס הופיעה פעם נוספת בפרק הסיום של העונה השישית, וכן הופיעה בתפקיד אורח במסגרת העונה השביעית.  טורס גם גילמה את התפקיד של CAPCOM במסגרת הגרסה המעודכנת של המשימה: חלל בדיסניוורלד. טורס התארסה ללורנס פישבורן בפברואר 2001, ובני הזוג נישאו ב-22 בספטמבר 2002. בתם נולדה ב-2007. טורס ופישבורן שיחקו יחדיו כזוג נשוי בסדרת הטלוויזיה "חניבעל". בספטמבר 2017, טורס הודיעה על גירושיה מפישבורן. מדיה וקבצים בנושא ג'ינה טורס בוויקישיתוף אתר האינטרנט הרשמי של ג'ינה טורס ג'ינה טורס, ברשת החברתית אינסטגרם ג'ינה טורס, במסד הנתונים הקולנועיים IMDb (באנגלית) ג'ינה טורס, באתר AllMovie (באנגלית) ג'ינה טורס, במסד הנתונים הקולנועיים KinoPoisk (ברוסית) Gina Torres- Biography Latinas 'Go Red For Women' & Rock Red Dresses in The Heart Truth Red Dress Collection 2014 Fashion Show Gina Torres: Biography Gina Torres on ‘Firefly’ 10th Anniversary: ‘I Just About Burst into Tears’ Gina Torres on Standoff and Serenity I Think I Love My Wife Dear Hollywood: Cast Gina Torres As Wonder Woman 'Castle' Episode 5.14 Preview: Gina Torres Guest Stars in 'Reality Star Struck' Gina Torres on Why She Decided to Leave ‘Suits’ BOLDFACE NAMES Gina Torres on 'Hannibal' TV series: "It is chilling" Gina Torres and Laurence Fishburne split